पाएं अपने शहर की ताज़ा ख़बरें और फ्री ई-पेपरडाउनलोड करें
प्रदेश में बढ़ते कोरोना संक्रमण के मामलों और बड़ी संख्या में संक्रमित लोगों के होम आइसोलेशन में होने के मद्देनजर अब राज्य सरकार प्रदेश के हर व्यक्ति के घर तक कोरोना मेडिसिन किट भेजने की तैयारी में जुटी है। इसके लिए प्रत्येक जिले से डिमांड मंगवा ली गई है।
अब इतनी बड़ी मात्रा में दवाओं की खरीद कर किट बनाए जाएंगे, और उनका घर-घर वितरण होगा। दरअसल, प्रदेश में दो लाख से ज्यादा कोरोना के एक्टिव केस हैं। हर दिन इनकी संख्या बढ़ रही है, तो करीब 90 फीसदी केस होम आइसोलेशन में हैं। अधिकांश की शिकायत है कि न तो काेई चिकित्साकर्मी पूछता है, ना पहले की तरह दवाएं उपलब्ध करवाई जाती हैं।
किट में होंगी ये दवाएं
इस किट में एजिथ्रोमाइसिन, पैरासिटामोल, लिवोसिट्राजिन, सल्फेट व जिंक तथा एस्क्रोबिक एसिड जैसी दवाओं की खुराक, दवा लेने की जरूरत, तरीका भी लिखा होगा। सरकार का मानना है कि संक्रमण के दूसरे दौर में हर घर तक दवा रहेगी तो वे लक्षण आने पर समय रहते उपचार ले सकेंगे।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva zho_Hant eng_Latn